title: Sklep Sveta (SZVP) 2018/906 z dne 25. junija 2018 o podaljšanju mandata posebnega predstavnika Evropske unije za Sahel

text:
               26.6.2018

               SL

               Uradni list Evropske unije

               L 161/22

         SKLEP SVETA (SZVP) 2018/906
   z dne 25. junija 2018
   o podaljšanju mandata posebnega predstavnika Evropske unije za Sahel
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 7. decembra 2015 sprejel Sklep (SZVP) 2015/2274 (1) o imenovanju Ángela LOSADE FERNÁNDEZA za posebnega predstavnika Evropske unije (PPEU) za Sahel. Mandat PPEU se izteče 30. junija 2018.

               (2)

               Mandat PPEU bi bilo treba podaljšati za nadaljnjih 20 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   1.   Mandat Ángela LOSADE FERNÁNDEZA kot PPEU za Sahel se podaljša do 29. februarja 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   2.   Za namene mandata PPEU je Sahel opredeljen kot primarni poudarek strategije EU za varnost in razvoj Sahela (v nadaljnjem besedilu: strategija) in z njo povezanega regionalnega akcijskega načrta (RAN) ter zajema območje Burkine Fasa, Čada, Malija, Mavretanije in Nigra. Glede vprašanj s pomenom za širšo regijo PPEU po potrebi sodeluje z državami Čadskega jezera in drugimi državami ter regionalnimi ali mednarodnimi subjekti zunaj Sahela, po potrebi pa tudi z državami Magreba, Zahodne Afrike in Gvinejskega zaliva.
   Člen 2
   Cilji politike
   1.   Mandat PPEU temelji na ciljih politike Unije glede Sahela, da dejavno prispeva k regionalnim in mednarodnim prizadevanjem za vzpostavitev trajnega miru, varnosti in razvoja v regiji. PPEU si poleg tega prizadeva okrepiti kakovost, intenzivnost in učinek večstranskih prizadevanj Unije v Sahelu.
   2.   PPEU prispeva k razvoju in izvajanju vseh prizadevanj Unije v regiji, zlasti na področjih politike, varnosti in razvoja, in k usklajevanju vseh razpoložljivih instrumentov za ukrepe Unije.
   3.   Prednostno obravnava dolgoročno stabilizacijo Malija ter partnerstvo s skupino G5 Sahel ter se pri tem usklajuje z delegacijami Unije in drugimi ustreznimi deležniki, vključno z državami članicami, Komisijo in Evropsko službo za zunanje delovanje (ESZD).
   4.   Cilji politike Unije so tudi z usklajeno in učinkovito uporabo vseh instrumentov spodbujati ponovno vzpostavitev miru, sprave, varnosti in razvoja za Mali in njegove prebivalce.
   5.   Cilji politike Unije so tudi okrepitev povezave med varnostnimi in razvojnimi vprašanji v državah skupine G5 Sahel.
   Člen 3
   Mandat
   1.   Da bi se dosegli cilji politike Unije za Sahel, ima PPEU naslednji mandat:

               (a)

               dejavno prispevati k izvajanju strategije in njenega RAN ter usklajevati in razvijati celovit pristop Unije k regionalnim krizam z namenom okrepiti splošno usklajenost in učinkovitost dejavnosti Unije v Sahelu;

               (b)

               sodelovati z vsemi ustreznimi deležniki v regiji, vladami, regionalnimi organizacijami, zlasti skupino G5 Sahel in njenimi skupnimi silami, pri katerih bi bilo treba pozornost med drugim nameniti spoštovanju človekovih pravic in nevojaškim delom sil, kot je policijska komponenta, ter z mednarodnimi organizacijami, civilno družbo in diasporo, vključno z vsemi državami Magreba in Čadskega jezera, da bi se pospešilo uresničevanje ciljev Unije in prispevalo k boljšemu razumevanju vloge Unije v Sahelu;

               (c)

               zastopati in spodbujati interese in prepoznavnost Unije v ustreznih regionalnih in mednarodnih forumih, vključno z udeležbo v Comité de Suivi iz malijskega mirovnega sporazuma, ter pospeševati popolnoma usklajene in celovite ukrepe Unije v regiji z uporabo vseh ustreznih instrumentov, vključno z razvojno pomočjo, kot so zavezništvo za Sahel, dejavnostjo držav članic in podporo Unije za obvladovanje kriz in preprečevanje konfliktov prek vojaške misije Evropske unije, ki prispeva k usposabljanju malijskih oboroženih sil (EUTM Mali), misijo Evropske unije v okviru SVOP v Maliju (EUCAP Sahel Mali) in misijo Evropske unije v okviru SVOP v Nigru (EUCAP Sahel Niger), ter stabilizacijskimi ukrepi na podlagi člena 28 Pogodbe;

               (d)

               še naprej tesno sodelovati z ZN, zlasti s posebnim predstavnikom generalnega sekretarja ZN za Zahodno Afriko in Sahel, posebnim predstavnikom generalnega sekretarja ZN in vodjo večdimenzionalne integrirane stabilizacijske misije ZN, Afriško unijo (AU), zlasti z visokim predstavnikom AU za Mali in Sahel, skupino držav G5 Sahel, zlasti predsedstvom G5 in njenim stalnim sekretarjem, Gospodarsko skupnostjo zahodnoafriških držav, komisijo za Čadsko jezero in drugimi vodilnimi nacionalnimi, regionalnimi in mednarodnimi deležniki, vključno z drugimi posebnimi odposlanci za Sahel, ter ustreznimi organi na območju Magreba in Bližnjega vzhoda;

               (e)

               pozorno spremljati regionalno in čezmejno razsežnost izzivov, s katerimi se sooča regija, tudi terorizem, organizirani kriminal, tihotapljenje orožja, trgovino z ljudmi in njihovo tihotapljenje, trgovino s prepovedanimi drogami, begunske in migracijske tokove in s tem povezane finančne tokove, ter v tesnem sodelovanju s koordinatorjem EU za boj proti terorizmu prispevati k nadaljnjemu izvajanju strategije EU za boj proti terorizmu;

               (f)

               pozorno spremljati humanitarne, politične, varnostne in razvojne posledice velikih pritokov beguncev in migrantov ter s tem povezane nedovoljene finančne tokove v regiji; na zahtevo z zadevnimi deležniki sodelovati v dialogih o migracijah ter na splošno prispevati k politiki Unije o migracijah in beguncih v zvezi z regijo v skladu s prednostnimi nalogami politik Unije, da bi se povečalo sodelovanje, tudi na področju vračanja in ponovnega sprejema; sodelovati z državami Sahela za nadaljnje ukrepanje, dogovorjeno novembra 2015 na srečanju na vrhu v Valletti, tudi glede nujnega skrbniškega sklada EU za stabilnost in odpravljanje temeljnih vzrokov za nedovoljene migracije in razseljevanje v Afriki ter v povezavi s partnerskimi okviri;

               (g)

               vzdrževati redne stike na visoki politični ravni z državami v regiji, v katerih obstaja terorizem in mednarodni kriminal, in zagotavljati ključno vlogo Unije v mednarodnih prizadevanjih za boj proti terorizmu in mednarodnemu kriminalu. To vključuje prizadevanja Unije za povečanje podpore varnostnemu sektorju prek regionalizacije misij v okviru SVOP in dejavne podpore regionalni krepitvi zmogljivosti, zlasti skupnih sil skupine držav G5 Sahel, njenega sodelovanja z mednarodnimi akterji, kot je misija MINUSMA, in njenih odnosov z lokalnim prebivalstvom, v skladu z resolucijama Varnostnega sveta ZN (RVSZN) 2359 (2017) in RVSZN 2391 (2017), ter zagotovitev, da se primerno obravnavajo temeljni vzroki za terorizem in mednarodni kriminal v Sahelu;

               (h)

               pozorno spremljati politične, varnostne in razvojne posledice humanitarnih kriz v regiji;

               (i)

               kar zadeva Mali, prispevati k stabilizaciji države, zlasti k popolni ponovni vzpostavitvi ustavnosti in upravljanja na celotnem ozemlju ter vzpostavitvi verodostojnega in vključujočega nacionalnega dialoga v okviru malijskega mirovnega sporazuma. To vključuje tudi spodbujanje vzpostavljanja institucij, reforme varnostnega sektorja v skladu z RVSZN 2364 (2017) in vzpostavljanja dolgotrajnega miru in sprave ter boj proti korupciji in nekaznovanju v Maliju, pa tudi pospeševanje dejanskih in popolnoma usklajenih prizadevanj Unije za spodbuditev hitrega začetka izvajanja malijskega mirovnega sporazuma;

               (j)

               v regiji v sodelovanju s PPEU za človekove pravice prispevati k izvajanju politike Unije s področja človekovih pravic, vključno s smernicami EU o človekovih pravicah, zlasti smernicami EU o otrocih v oboroženih spopadih, smernicami EU o nasilju nad ženskami in dekleti ter boju proti vsem oblikam diskriminacije do njih, pa tudi politike Unije glede žensk, miru in varnosti, ter spodbujati vključenost in enako zastopanost spolov v državotvornih procesih v skladu z RVSZN 1325 (2000) ter naknadnimi resolucijami o ženskah, miru in varnosti, vključno z RVSZN 2242 (2015). Ta prispevek vključuje spremljanje in poročanje o razvoju dogodkov ter pripravo priporočil v zvezi s tem, pa tudi vzdrževanje rednih stikov z zadevnimi organi v Maliju in regiji, tožilstvom Mednarodnega kazenskega sodišča, Uradom visokega komisarja ZN za človekove pravice ter zagovorniki človekovih pravic in opazovalci v regiji;

               (k)

               spremljati in poročati o usklajenosti z ustreznimi RVSZN, zlasti RVSZN 2056 (2012), 2071 (2012), 2085 (2012), 2100 (2013), 2295 (2016), 2364 (2017) ter 2374 (2017), 2359 (2017), 2391 (2017).

         2.   Za izpolnitev svojega mandata PPEU med drugim:

               (a)

               svetuje in poroča v zvezi z opredelitvijo stališč Unije v regionalnih in mednarodnih forumih, kakor je ustrezno, da bi dejavno spodbujali in okrepili celosten pristop Unije do krize v Sahelu;

               (b)

               vzdržuje pregled nad vsemi dejavnostmi Unije in tesno sodeluje z ustreznimi delegacijami Unije.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2018 do 29. februarja 2020 je 2 400 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik in varnostna vprašanja, kot to zahteva mandat, med drugim tudi za vprašanja enakosti spolov. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije država članica, institucija Unije, ki ga pošilja, oziroma ESZD. K PPEU se lahko napotijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenost in doslednost njihovih dejavnosti.
   Člen 7
   Privilegiji in imunitete PPEU in osebja PPEU
   Po potrebi se z državami gostiteljicami doseže dogovor o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v tej regiji oziroma države članice zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu s svojim mandatom in varnostnimi razmerami na geografskem območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično in organizacijsko varnost ter varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in PVO redno pripravlja poročila, vključno z vmesnim poročilom o mandatu spomladi leta 2019. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU informira Evropski parlament.
   Člen 12
   Usklajevanje z drugimi akterji Unije
   1.   V okviru strategije in RAN PPEU prispeva k enotnosti, usklajenosti in učinkovitosti političnega in diplomatskega ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo dosledno. Po potrebi se vzpostavi stik z državami članicami.
   2.   Dejavnosti PPEU so usklajene z dejavnostmi delegacij Unije in Komisije ter z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije v regiji.
   3.   Na terenu vzdržuje tesne stike z ustreznimi vodji misij držav članic in vodji delegacij Unije. Ti pomagajo PPEU pri izvajanju njegovega mandata po svojih najboljših močeh. PPEU ob natančnem usklajevanju z zadevnimi delegacijami Unije daje lokalne politične smernice vodjema misij EUCAP Sahel Niger in EUCAP Sahel Mali ter poveljniku misije EUTM Mali. PPEU, poveljnik misije EUTM Mali in poveljnik civilne operacije EUCAP Sahel Niger in EUCAP Sahel Mali se po potrebi posvetujejo.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Sahel, ter zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova usklajenost z drugimi prispevki Unije za to regijo se redno pregledujeta. PPEU do 31. oktobra 2018 predloži Svetu, VP in Komisiji poročilo o napredku, do 30. novembra 2019 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2018

            Za Svet

            Predsednica

         F. MOGHERINI

      (1)  Sklep Sveta (SZVP) 2015/2274 z dne 7. decembra 2015 o imenovanju posebnega predstavnika Evropske unije za Sahel, UL L 322, 8.12.2015, str. 44.

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (SZVP) 2018/1000 z dne 16. julija 2018 o spremembi Sklepa (SZVP) 2016/1693 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi

text:
               16.7.2018

               SL

               Uradni list Evropske unije

               LI 178/3

         SKLEP SVETA (SZVP) 2018/1000
   z dne 16. julija 2018
   o spremembi Sklepa (SZVP) 2016/1693 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta (SZVP) 2016/1693 z dne 20. septembra 2016 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi, in razveljavitvi Skupnega stališča 2002/402/SZVP (1),
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 20. septembra 2016 sprejel Sklep (SZVP) 2016/1693.

               (2)

               Zaradi grožnje, ki jo še vedno predstavljajo ISIL (Daiš) in Al Kaida ter osebe, skupine, podjetja in subjekti, povezani z njimi, bi bilo treba na seznam oseb, skupin, podjetij in subjektov iz Priloge k Sklepu (SZVP) 2016/1693 dodati eno osebo.

               (3)

               Sklep (SZVP) 2016/1693 bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Priloga k Sklepu (SZVP) 2016/1693 se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 16. julija 2018

            Za Svet

            Predsednica

         F. MOGHERINI

      (1)  UL L 255, 21.9.2016, str. 25.

      PRILOGA
      Na seznam iz Priloge k Sklepu (SZVP) 2016/1693 se doda naslednja oseba:

                     „2.

                     Rabah TAHARI (tudi Abu Musab); datum rojstva: 28. avgust 1971; kraj rojstva: Oran (Alžirija); državljanstvo: alžirsko.“.


Odločba Komisije z dne 11/07/2018 o razglasitvi združljivosti koncentracije s skupnim trgom (Zadeva št. COMP/M.8910 - Bouygues Construction S.A. / Alpiq ES / Kraftanlagen München GmbH) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


               31.1.2018

               SL

               Uradni list Evropske unije

               C 35/148

         P8_TA(2016)0031
   Zahteva za odvzem imunitete Robertu Jarosławu Iwaszkiewiczu
   Sklep Evropskega parlamenta z dne 2. februarja 2016 o zahtevi za odvzem imunitete Robertu Jarosławu Iwaszkiewiczu (2015/2240(IMM))
   (2018/C 035/27)

      Evropski parlament,

               —

               ob upoštevanju zahteve za odvzem imunitete Robertu Jarosławu Iwaszkiewiczu, ki jo je dne 13. avgusta 2015 posredoval generalni državni tožilec Republike Poljske v zvezi s postopkom, ki ga bo sprožil poljski generalni inšpektor za cestni transport (ref. št. CAN-PST-SCW.7421.1158450.2014.5.A.0475), in ki je bila razglašena na plenarnem zasedanju 9. septembra 2015,

               —

               ob upoštevanju dejstva, da se je Robert Jarosław Iwaszkiewicz odrekel pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju členov 105(2) in 108 Ustave Republike Poljske ter členov 7b(1) in 7c(1) v povezavi s členom 10b poljskega zakona z dne 9. maja 1996 o izvajanju mandata poslanca in senatorja,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0016/2016),

               A.

               ker je generalni državni tožilec Republike Poljske posredoval zahtevo poljskega generalnega inšpektorja za cestni transport za odvzem imunitete poljskemu izvoljenemu poslancu Evropskega parlamenta Robertu Jarosławu Iwaszkiewiczu v zvezi s prekrškom po členu 92a Zakona o prekrških z dne 20. maja 1971 in v povezavi s členom 20(1) Zakona o cestnem prometu z dne 20. junija 1997;

               B.

               ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta na ozemlju svoje države članice uživajo imunitete, priznane poslancem parlamenta te države;

               C.

               ker člena 105(2) in 108 Ustave Republike Poljske določata, da poslanec ali senator ne more biti kazensko odgovoren brez privolitve Sejma oziroma Senata;

               D.

               ker lahko zgolj Evropski parlament sprejme odločitev o tem, ali se Robertu Jarosławu Iwaszkiewiczu odvzame imuniteta ali ne;

               E.

               ker se Robertu Jarosławu Iwaszkiewiczu očita neupoštevanje omejitve hitrosti v naseljenem območju;

               F.

               ker domnevni prekršek nima neposredne in očitne zveze z opravljanjem dolžnosti Roberta Jarosława Iwaszkiewicza kot poslanca Evropskega parlamenta niti ne predstavlja mnenja ali glasu, ki bi ga izrekel pri opravljanju svojih dolžnosti kot poslanec Evropskega parlamenta, v smislu člena 8 Protokola št. 7 o privilegijih in imunitetah Evropske unije;

               G.

               ker v tem primeru Parlament ni našel dokaza za fumus persecutionis, torej dovolj resnega in utemeljenega suma, da je bila zahteva podana z namenom, da bi se poslancu politično škodovalo;

               1.

               sklene, da se odvzame Robertu Jarosławu Iwaszkiewiczu odvzame imuniteta;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Poljske in Robertu Jarosławu Iwaszkiewiczu.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v združenih zadevah Gollnisch proti Parlamentu, T-346/11 in T-347/11, ECLI:EU:T:2013:23.


title: Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini

text:
               6.3.2018

               SL

               Uradni list Evropske unije

               L 63/48

         SKLEP SVETA (SZVP) 2018/333
   z dne 5. marca 2018
   o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 5. marca 2014 sprejel Sklep 2014/119/SZVP (1).

               (2)

               Na podlagi pregleda navedenega sklepa bi bilo treba uporabo omejevalnih ukrepov podaljšati do 6. marca 2019 ter vnosa za dve osebi črtati s seznama, za tri osebe pa posodobiti utemeljitve.

               (3)

               Sklep 2014/119/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/119/SZVP se spremeni:

               (1)

               v členu 5 se drugi odstavek nadomesti z naslednjim:
               „Ta sklep se uporablja do 6. marca 2019.“;

               (2)

               Priloga se spremeni, kot je določeno v Prilogi k temu Sklepu.

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 5. marca 2018

            Za Svet

            Predsednik

         N. DIMOV

      (1)  Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, 6.3.2014, str. 26).

      PRILOGA

                  I.

                  Vnosa za naslednji osebi se črtata s seznama iz Priloge k Sklepu 2014/119/SZVP:

                              4.

                              Olena Leonidivna Lukash

                              10.

                              Serhii Petrovych Kliuiev

                  II.

                  Vnosi za naslednje osebe iz Priloge k Sklepu 2014/119/SZVP se nadomestijo z naslednjim:

                              Ime

                              Podatki o identiteti

                              Utemeljitev

                              Datum uvrstitve na seznam

                              7.

                              Oleksandr Viktorovych Yanukovych (Олександр Вiкторович Янукович)

                              Rojen 10. julija 1973 v Yenakiieve (Doneško okrožje), sin nekdanjega predsednika, poslovnež

                              Oseba, zoper katero ukrajinski organi vodijo kazenski postopek zaradi odtujitve in sodelovanja pri odtujitvi javnih sredstev ali drugega premoženja.

                              6.3.2014

                              11.

                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)

                              Rojen 17. decembra 1947 v Kalugi (Rusija), predsednik vlade Ukrajine do januarja 2014

                              Oseba, zoper katero ukrajinski organi vodijo kazenski postopek zaradi odtujitve in sodelovanja pri odtujitvi javnih sredstev ali drugega premoženja.

                              6.3.2014

                              12.

                              Serhiy Vitalyovych Kurchenko (Сергiй Вiталiйович Курченко)

                              Rojen 21. septembra 1985 v Kharkivu, poslovnež

                              Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja ter zlorabe položaja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja.

                              6.3.2014


title: Sklep Sveta z dne 8. marca 2018 o imenovanju izvršnega direktorja Europola

text:
               9.4.2018

               SL

               Uradni list Evropske unije

               C 122/1

         SKLEP SVETA
   z dne 8. marca 2018
   o imenovanju izvršnega direktorja Europola
   (2018/C 122/01)
   SVET EVROPSKE UNIJE JE –
   ob upoštevanju Uredbe (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (1) in zlasti člena 54 Uredbe,
   v vlogi organa s pooblastili za imenovanje izvršnega direktorja in namestnikov izvršnega direktorja Europola,
   ob upoštevanju naslednjega:

               (1)

               Mandat sedanjega izvršnega direktorja Europola je bil podaljšan do 1. maja 2018 v skladu s členom 73(1) Uredbe (EU) 2016/794. Zaradi tega je treba imenovati novega izvršnega direktorja Europola.

               (2)

               Sklep upravnega odbora Europola z dne 1. maja 2017 določa pravila za izbor, podaljšanje mandata in razrešitev izvršnega direktorja in namestnikov izvršnega direktorja Europola.

               (3)

               Delovno mesto se šteje za prosto od 30. julija 2017, tj. devet mesecev pred iztekom mandata sedanjega izvršnega direktorja Europola, v skladu s točko(a) člena 3(1) sklepa upravnega odbora Europola z dne 1. maju 2017. Razpis za prosto delovno mesto izvršnega direktorja Europola je bil objavljen v Uradnem listu Evropske unije23. maja 2017 (2).

               (4)

               V skladu s členom 54(2) Uredbe (EU) 2016/794 ožji seznam kandidatov pripravi izbirna komisija (v nadaljnjem besedilu: izbirna komisija), ki jo ustanovi upravni odbor. Izbirna komisija je 19. septembra 2017 pripravila ustrezno obrazloženo poročilo.

               (5)

               Na podlagi poročila izbirne komisije in v skladu z Uredbo (EU) 2016/794 ter sklepom upravnega odbora z dne 1. maja 2017 je upravni odbor 3. oktobra 2017 izdal obrazloženo mnenje o imenovanju izvršnega direktorja Europola, v katerem je Svetu predložil ožji seznam treh ustreznih kandidatov za delovno mesto.

               (6)

               Svet je 18. decembra 2017 za naslednjo izvršno direktorico Europola izbral Catherine DE BOLLE, belgijska državljanka, in za namene četrtega pododstavka člena 54(2) Uredbe (EU) 2016/794 o njenem izboru obvestil pristojni odbor Evropskega parlamenta.

               (7)

               Izbrana kandidatka je 29. januarja 2018 nastopila pred Odborom za državljanske svoboščine, pravosodje in notranje zadeve v okviru Evropskega parlamenta, ki je 1. marca 2018 dal mnenje v skladu s četrtim pododstavkom člena 54(2) Uredbe (EU) 2016/794 –

         SPREJEL NASLEDNJI SKLEP:
   Člen 1
   Catherine DE BOLLE se imenuje za izvršno direktorico Europola za obdobje od 2. maja 2018 do 1. maja 2022 v razredu AD 15.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 8. marca 2018

            Za Svet

            Predsednik

         V. RADEV

      (1)  UL L 135, 24.5.2016, str. 53.

      (2)  UL C 162 A, 23.5.2017, str. 1.


title: Sklep Sveta (EU) 2018/952 z dne 26. junija 2018 o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 33 02 03 01: „Pravo gospodarskih družb“) (Besedilo velja za EGP.)

text:
                  5.7.2018

                  SL

                  Uradni list Evropske unije

                  L 168/1

            SKLEP SVETA (EU) 2018/952
      z dne 26. junija 2018
      o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 33 02 03 01: „Pravo gospodarskih družb“)
      (Besedilo velja za EGP)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) ter zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 o sodelovanju na posebnih področjih, za katera ne veljajo štiri temeljne svobode (v nadaljnjem besedilu: Protokol 31) k Sporazumu EGP.

                  (3)

                  Protokol 31 k Sporazumu EGP vsebuje določbe o sodelovanju na posebnih področjih, za katera ne veljajo štiri temeljne svobode.

                  (4)

                  Primerno je, da pogodbenice Sporazuma EGP še naprej sodelujejo pri ukrepih Unije, ki se financirajo iz splošnega proračuna Unije, v zvezi s pravom gospodarskih družb.

                  (5)

                  Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2018 –

                  (6)

                  Stališče Unije v Skupnem odboru EGP bi moralo temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Luxembourgu, 26. junija 2018

               Za Svet

               Predsednica

            E. ZAHARIEVA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2018
         z dne …
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:

                     (1)

                     Sodelovanje pogodbenic Sporazuma EGP je primerno nadaljevati, da se vključijo ukrepi Unije, ki se financirajo iz splošnega proračuna Unije, v zvezi s pravom gospodarskih družb.

                     (2)

                     Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2018 –

               SPREJEL NASLEDNJI SKLEP:
         Člen 1
         V členu 7(13) Protokola 31 k Sporazumu EGP se besedilo „in 2017“ nadomesti z „, 2017 in 2018“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
         Uporablja se od 1. januarja 2018.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (*1)  [Navedena ni nobena ustavna zahteva.] [Navedene so ustavne zahteve.]


title: Sklep Sveta (EU) 2018/953 z dne 26. junija 2018 o stališču, ki se v imenu Evropske unije zavzame v Skupnem odboru EGP glede spremembe Protokola 30 k Sporazumu EGP o posebnih določbah glede organizacije sodelovanja na področju statistike (Besedilo velja za EGP.)

text:
                  5.7.2018

                  SL

                  Uradni list Evropske unije

                  L 168/4

            SKLEP SVETA (EU) 2018/953
      z dne 26. junija 2018
      o stališču, ki se v imenu Evropske unije zavzame v Skupnem odboru EGP glede spremembe Protokola 30 k Sporazumu EGP o posebnih določbah glede organizacije sodelovanja na področju statistike
      (Besedilo velja za EGP)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 338(1) v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 30 o posebnih določbah glede organizacije sodelovanja na področju statistike (v nadaljnjem besedilu: Protokol 30) k Sporazumu EGP.

                  (3)

                  Za zagotovitev neprekinjenega sodelovanja z državami Efte, ki so del EGP, na področju statistike, bi bilo treba Uredbo (EU) 2017/1951 Evropskega parlamenta in Sveta (3) vključiti v Protokol 30 k Sporazumu EGP.

                  (4)

                  Protokol 30 k Sporazumu EGP bi bilo zato treba ustrezno spremeniti.

                  (5)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 30 k Sporazumu EGP o posebnih določbah glede organizacije sodelovanja na področju statistike, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Luxembourgu, 26. junija 2018

               Za Svet

               Predsednica

            E. ZAHARIEVA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         (3)  Uredba (EU) 2017/1951 Evropskega parlamenta in Sveta z dne 25. oktobra 2017 o spremembi Uredbe (EU) št. 99/2013 o evropskem statističnem programu za obdobje 2013–2017 s podaljšanjem programa do leta 2020 (UL L 284, 31.10.2017, str. 1).

         OSNUTEK
         SKLEPA SKUPNEGA ODBORA EGP št. …/2018
         z dne …
         o spremembi Protokola 30 k Sporazumu EGP glede posebnih določb o organizaciji sodelovanja na področju statistike
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:

                     (1)

                     Statistični program EGP za obdobje 2018–2020 bi moral temeljiti na Uredbi (EU) št. 99/2013 Evropskega parlamenta in Sveta (1), kakor je bila nazadnje spremenjena z Uredbo (EU) 2017/1951 Evropskega parlamenta in Sveta z dne 25. oktobra 2017 o spremembi Uredbe (EU) št. 99/2013 o evropskem statističnem programu za obdobje 2013–2017 s podaljšanjem programa do leta 2020 (2), ter vključevati tiste dele programa, ki so potrebni za opis in spremljanje vseh ustreznih gospodarskih, socialnih ter okoljskih vidikov Evropskega gospodarskega prostora.

                     (2)

                     Uredbo (EU) 2017/1951 bi bilo treba vključiti v Protokol 30 k Sporazumu EGP, da se zagotovi, da se sodelovanje podaljša do leta 2020.

                     (3)

                     Protokol 30 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2018 –

               SPREJEL NASLEDNJI SKLEP:
         Člen 1
         Protokol 30 k Sporazumu EGP se spremeni:

                     1.

                     beseda „2017“ v naslovu člena 5 se nadomesti z besedo „2020“;

                     2.

                     členu 5(1) se doda naslednja alinea:

                                 „—

                                    32017 R 1951: Uredba (EU) 2017/1951 Evropskega parlamenta in Sveta z dne 25. oktobra 2017 (UL L 284, 31.10.2017, str. 1).“;

                     3.

                     besedilo „2013–2017“ in „31. decembra 2017“ v členu 5(2) se nadomesti z besedilom „2013–2020“ in „31. decembra 2020“.;

                     4.

                     besedilo „2013–2017“ v členu 5(3) se nadomesti z besedilom „2013–2020“;

                     5.

                     besedilo člena 5(4) se nadomesti z naslednjim:
                     „Države Efte finančno prispevajo v skladu s členom 82(1)(a) Sporazuma in njegovih finančnih predpisov do zneska, ki predstavlja 75 odstotkov zneska proračunskih postavk 29 02 05 (Evropski statistični program 2013–2017) in 29 01 04 05 (Politika na področju statističnih informacij – odhodki za upravno poslovodenje) v proračunu Evropske unije za leto 2013, in do zneska, ki predstavlja 75 odstotkov zneska proračunskih postavk 29 02 01 (Zagotavljanje kakovostnih statističnih informacij, izvajanje novih metod priprave evropske statistike in krepitev partnerstva v okviru Evropskega statističnega sistema) in 29 01 04 01 (Odhodki za podporo evropskega statističnega programa) v proračunu Evropske unije za obdobje 2014 do 2020.“

               Člen 2
         Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         Uporablja se od 1. januarja 2018.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja Skupnega odbora EGP

            (1)  UL L 39, 9.2.2013, str. 12.

            (2)  UL L 284, 31.10.2017, str. 1.

            (*1)  [Navedena ni nobena ustavna zahteva.] [Navedene so ustavne zahteve.]


title: Sklep Komisije (EU) 2018/993 z dne 11. julija 2018 o spremembi sklepov (EU) 2017/1214, (EU) 2017/1215, (EU) 2017/1216, (EU) 2017/1218 in (EU) 2017/1219 glede trajanja prehodnega obdobja (notificirano pod dokumentarno številko C(2018) 4312) (Besedilo velja za EGP.)

text:
               13.7.2018

               SL

               Uradni list Evropske unije

               L 177/14

         SKLEP KOMISIJE (EU) 2018/993
   z dne 11. julija 2018
   o spremembi sklepov (EU) 2017/1214, (EU) 2017/1215, (EU) 2017/1216, (EU) 2017/1218 in (EU) 2017/1219 glede trajanja prehodnega obdobja

         (notificirano pod dokumentarno številko C(2018) 4312)

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:

               (1)

               Sklep Komisije 2017/1214/EU (2) je nadomestil Sklep Komisije 2011/382/EU (3) z določitvijo spremenjenih meril in zahtev za detergente za ročno pomivanje posode. Sklep (EU) 2017/1214 določa prehodno obdobje, da bi proizvajalci, ki so na podlagi meril iz Sklepa 2011/382/EU za svoje proizvode pridobili znak EU za okolje za detergente za ročno pomivanje posode, imeli dovolj časa za prilagoditev svojih proizvodov navedenemu sklepu. Navedeno prehodno obdobje dvanajstih mesecev se izteče 22. junija 2018.

               (2)

               Sklep Komisije (EU) 2017/1215 (4) je nadomestil Sklep Komisije 2012/720/EU (5) z določitvijo spremenjenih meril in zahtev za detergente za strojno pomivanje posode za uporabo v industriji in ustanovah. Sklep (EU) 2017/1215 določa prehodno obdobje, da bi proizvajalci, ki so na podlagi meril iz Sklepa 2012/720/EU za svoje proizvode pridobili znak EU za okolje za detergente za strojno pomivanje posode za uporabo v industriji in ustanovah, imeli dovolj časa za prilagoditev svojih proizvodov navedenemu sklepu. Navedeno prehodno obdobje dvanajstih mesecev se izteče 22. junija 2018.

               (3)

               Sklep Komisije (EU) 2017/1216 (6) je nadomestil Sklep Komisije 2011/263/EU (7) z določitvijo spremenjenih meril in zahtev za detergente za strojno pomivanje posode. Sklep (EU) 2017/1216 določa prehodno obdobje, da bi proizvajalci, ki so na podlagi meril iz Sklepa 2011/263/EU za svoje proizvode pridobili znak EU za okolje za detergente za strojno pomivanje posode, imeli dovolj časa za prilagoditev svojih proizvodov navedenemu sklepu. Navedeno prehodno obdobje dvanajstih mesecev se izteče 22. junija 2018.

               (4)

               Sklep Komisije (EU) 2017/1218 (8) je nadomestil Sklep Komisije 2011/264/EU (9) z določitvijo spremenjenih meril in zahtev za detergente za perilo. Sklep (EU) 2017/1218 določa prehodno obdobje, da bi proizvajalci, ki so na podlagi meril iz Sklepa 2011/264/EU za svoje proizvode pridobili znak EU za okolje za detergente za perilo, imeli dovolj časa za prilagoditev svojih proizvodov navedenemu sklepu. Navedeno prehodno obdobje dvanajstih mesecev se izteče 22. junija 2018.

               (5)

               Sklep Komisije (EU) 2017/1219 (10) je nadomestil Sklep Komisije 2012/721/EU (11) z določitvijo spremenjenih meril in zahtev za detergente za perilo za uporabo v industrijskem in institucionalnem sektorju. Sklep (EU) 2017/1219 določa prehodno obdobje, da bi proizvajalci, ki so na podlagi meril iz Sklepa 2012/721/EU za svoje proizvode pridobili znak EU za okolje za detergente za perilo za uporabo v industrijskem in institucionalnem sektorju, imeli dovolj časa za prilagoditev svojih proizvodov navedenemu sklepu. Navedeno prehodno obdobje dvanajstih mesecev se izteče 22. junija 2018.

               (6)

               Več nacionalnih organov, ki podeljujejo znak EU za okolje, je Komisijo obvestilo o potrebi po podaljšanju navedenih prehodnih obdobij za šest mesecev zaradi velikega obsega zahtevkov za obnovitev pogodb za podelitev znaka EU za okolje. Komisija je opravila oceno, ki je potrdila potrebo po podaljšanju prehodnega obdobja za šest mesecev.

               (7)

               Sklepe (EU) 2017/1214, (EU) 2017/1215, (EU) 2017/1216, (EU) 2017/1218 in (EU) 2017/1219 bi bilo zato treba ustrezno spremeniti.

               (8)

               Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

         SPREJELA NASLEDNJI SKLEP:
   Člen 1
   V členu 7 Sklepa (EU) 2017/1214 se odstavek 3 nadomesti z naslednjim:

      „3.   Dovoljenja za uporabo znaka EU za okolje, podeljena v skladu z merili iz Sklepa 2011/382/EU, se lahko uporabljajo do 22. decembra 2018.“

   Člen 2
   V členu 7 Sklepa (EU) 2017/1215 se odstavek 3 nadomesti z naslednjim:

      „3.   Dovoljenja za uporabo znaka EU za okolje, podeljena v skladu z merili iz Sklepa 2012/720/EU, se lahko uporabljajo do 26. decembra 2018.“

   Člen 3
   V členu 7 Sklepa (EU) 2017/1216 se odstavek 3 nadomesti z naslednjim:

      „3.   Dovoljenja za uporabo znaka EU za okolje, podeljena v skladu z merili iz Sklepa 2011/263/EU, se lahko uporabljajo do 26. decembra 2018.“

   Člen 4
   V členu 7 Sklepa (EU) 2017/1218 se odstavek 3 nadomesti z naslednjim:

      „3.   Dovoljenja za uporabo znaka EU za okolje, podeljena v skladu z merili iz Sklepa 2011/264/EU, se lahko uporabljajo do 26. decembra 2018.“

   Člen 5
   V členu 7 Sklepa (EU) 2017/1219 se odstavek 3 nadomesti z naslednjim:

      „3.   Dovoljenja za uporabo znaka EU za okolje, podeljena v skladu z merili iz Sklepa 2012/721/EU, se lahko uporabljajo do 26. decembra 2018.“

   Člen 6
   Ta sklep je naslovljen na države članice.

      V Bruslju, 11. julija 2018

            Za Komisijo

         Karmenu VELLA

            Član Komisije

      (1)  UL L 27, 30.1.2010, str. 1.

      (2)  Sklep Komisije (EU) 2017/1214 z dne 23. junija 2017 o določitvi meril za podelitev znaka EU za okolje detergentom za ročno pomivanje posode (UL L 180, 12.7.2017, str. 1).

      (3)  Sklep Komisije 2011/382/EU z dne 24. junija 2011 o določitvi okoljskih meril za podeljevanje znaka EU za okolje detergentom za ročno pomivanje posode (UL L 169, 29.6.2011, str. 40).

      (4)  Sklep Komisije (EU) 2017/1215 z dne 23. junija 2017 o določitvi meril za podelitev znaka EU za okolje detergentom za strojno pomivanje posode za uporabo v industriji in ustanovah (UL L 180, 12.7.2017, str. 16).

      (5)  Sklep Komisije 2012/720/EU z dne 14. novembra 2012 o določitvi okoljskih meril za podelitev znaka EU za okolje detergentom za strojno pomivanje posode za uporabo v industriji in ustanovah (UL L 326, 24.11.2012, str. 25).

      (6)  Sklep Komisije (EU) 2017/1216 z dne 23. junija 2017 o določitvi meril za podelitev znaka EU za okolje detergentom za strojno pomivanje posode (UL L 180, 12.7.2017, str. 31).

      (7)  Sklep Komisije 2011/263/EU z dne 28. aprila 2011 o določitvi okoljskih meril za podeljevanje znaka EU za okolje detergentom za pomivalne stroje (UL L 111, 30.4.2011, str. 22).

      (8)  Sklep Komisije (EU) 2017/1218 z dne 23. junija 2017 o določitvi meril za podelitev znaka EU za okolje detergentom za perilo (UL L 180, 12.7.2017, str. 63).

      (9)  Sklep Komisije 2011/264/EU z dne 28. aprila 2011 o določitvi okoljskih meril za podelitev znaka EU za okolje detergentom za perilo (UL L 111, 30.4.2011, str. 34).

      (10)  Sklep Komisije (EU) 2017/1219 z dne 23. junija 2017 o določitvi meril za podelitev znaka EU za okolje detergentom za perilo za uporabo v industrijskem in institucionalnem sektorju (UL L 180, 12.7.2017, str. 79).

      (11)  Sklep Komisije 2012/721/EU z dne 14. novembra 2012 o določitvi okoljskih meril za podelitev znaka EU za okolje detergentom za perilo za uporabo v industrijskem in institucionalnem sektorju (UL L 326, 24.11.2012, str. 38).


title: Sklep Političnega in varnostnega odbora (SZVP) 2018/1004 z dne 3. julija 2018 o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2018)

text:
               17.7.2018

               SL

               Uradni list Evropske unije

               L 180/22

         SKLEP POLITIČNEGA IN VARNOSTNEGA ODBORA (SZVP) 2018/1004
   z dne 3. julija 2018
   o podaljšanju mandata vodje Misije pomoči Evropske unije za mejni prehod Rafa (EU BAM Rafah) (EU BAM Rafah/1/2018)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Na podlagi člena 10(1) Skupnega ukrepa 2005/889/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede izvajanja političnega nadzora in strateškega vodenja Misije pomoči Evropske unije za mejni prehod Rafa (EU BAM Rafah), vključno z odločitvijo o imenovanju vodje misije.

               (2)

               PVO je 8. decembra 2017 sprejel Sklep (SZVP) 2017/2430 (2), s katerim je bil Günther FREISLEBEN imenovan za vodjo misije EU BAM Rafah za obdobje od 4. decembra 2017 do 30. junija 2018.

               (3)

               Svet je 29. junija 2018 sprejel Sklep (SZVP) 2018/943 (3), s katerim je bil mandat misije EU BAM Rafah podaljšan za obdobje od 1. julija 2018 do 30. junija 2019.

               (4)

               Visoki predstavnik Unije za zunanje zadeve in varnostno politiko je predlagal, naj se mandat Güntherja FREISLEBNA kot vodje misije EU BAM Rafah podaljša za obdobje od 1. julija 2018 do 30. junija 2019.

               (5)

               Ta sklep bi se moral uporabljati od 1. julija 2018 –

         SPREJEL NASLEDNJI SKLEP:
   Člen 1
   Mandat Güntherja FREISLEBNA kot vodje misije EU BAM Rafah se podaljša za obdobje od 1. julija 2018 do 30. junija 2019.
   Člen 2
   Ta sklep začne veljati na dan sprejetja. Uporablja se od 1. julija 2018.

      V Bruslju, 3. julija 2018

            Za Politični in varnostni odbor

            Predsednik

         W. STEVENS

      (1)  UL L 327, 14.12.2005, str. 28.

      (2)  Sklep Političnega in varnostnega odbora (SZVP) 2017/2430 z dne 8. decembra 2017 o imenovanju vodje misije pomoči Evropske unije za mejni prehod Rafa (EU BAM Rafah) (EU BAM Rafah/2/2017) (UL L 344, 23.12.2017, str. 9).

      (3)  Sklep Sveta (SZVP) 2018/943 z dne 29. junija 2018 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 166, 3.7.2018, str. 19).


title: Sklep Političnega in varnostnega odbora (SZVP) 2018/1005 z dne 3. julija 2018 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2018)

text:
               17.7.2018

               SL

               Uradni list Evropske unije

               L 180/23

         SKLEP POLITIČNEGA IN VARNOSTNEGA ODBORA (SZVP) 2018/1005
   z dne 3. julija 2018
   o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2018)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (1) in zlasti člena 9(1) Sklepa,
   ob upoštevanju naslednjega:

               (1)

               Na podlagi člena 9(1) Sklepa 2013/354/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja Policijske misije Evropske unije za Palestinska ozemlja (EUPOL COPPS), vključno z odločitvijo o imenovanju vodje misije.

               (2)

               PVO je 28. septembra 2017 sprejel Sklep EUPOL COPPS/1/2017 (2), s katerim je imenoval Kauka AALTOMAAJA za vodjo misije EUPOL COPPS od 1. oktobra 2017 do 30. junija 2018.

               (3)

               Svet je 29. junija 2018 sprejel Sklep (SZVP) 2018/942 (3), s katerim je mandat misije EUPOL COPPS podaljšal za obdobje od 1. julija 2018 do 30. junija 2019.

               (4)

               Visoki predstavnik Unije za zunanje zadeve in varnostno politiko je predlagal, da se mandat Kauka AALTOMAAJA kot vodje misije EUPOL COPPS podaljša za obdobje od 1. julija 2018 do 30. junija 2019.

               (5)

               Ta sklep bi se moral uporabljati od 1. julija 2018 –

         SPREJEL NASLEDNJI SKLEP:
   Člen 1
   Mandat Kauka AALTOMAAJA kot vodje misije EUPOL COPPS se podaljša za obdobje od 1. julija 2018 do 30. junija 2019.
   Člen 2
   Ta sklep začne veljati na dan sprejetja. Uporablja se od 1. julija 2018.

      V Bruslju, 3. julija 2018

            Za Politični in varnostni odbor

            Predsednik

         W. STEVENS

      (1)  UL L 185, 4.7.2013, str. 12.

      (2)  Sklep političnega in varnostnega odbora (SZVP) 2017/1802 z dne 28. septembra 2017 o imenovanju vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2017) (UL L 259, 7.10.2017, str. 20).

      (3)  Sklep Sveta (SZVP) 2018/942 z dne 29. junija 2018 o spremembi Sklepa Sveta 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 166, 3.7.2018, str. 17).


Odločba Komisije z dne 06/08/2018 o razglasitvi združljivosti koncentracije s skupnim trgom (Zadeva št. COMP/M.8976 - Hisense Group Co.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 02/08/2018 o razglasitvi združljivosti koncentracije s skupnim trgom (Zadeva št. COMP/M.8666 - Joint Stock Company United Chemical Company Uralchem / Public Joint Stock Company Uralkali) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 09/08/2018 o razglasitvi združljivosti koncentracije s skupnim trgom (Zadeva št. COMP/M.9004 - S.L.04 / Ambienta SGR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/08/2018 o razglasitvi združljivosti koncentracije s skupnim trgom (Zadeva št. COMP/M.8879 - JERA Co., Inc. / EDF Trading Limited / LNG Optimisation) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2018/1219 z dne 23. avgusta 2018 o imenovanju poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) in razveljavitvi Sklepa (SZVP) 2017/2432 (EUNAVFOR MED/1/2018)

text:
                  7.9.2018

                  SL

                  Uradni list Evropske unije

                  L 226/5

         SKLEP POLITIČNEGA IN VARNOSTNEGA ODBORA (SZVP) 2018/1219
         z dne 23. avgusta 2018
         o imenovanju poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) in razveljavitvi Sklepa (SZVP) 2017/2432 (EUNAVFOR MED/1/2018)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (1) in zlasti člena 6 Sklepa,
         ob upoštevanju naslednjega:

                     (1)

                     Svet je na podlagi člena 6(1) Sklepa (SZVP) 2015/778 Politični in varnostni odbor (PVO) pooblastil za sprejemanje sklepov o imenovanju poveljnika sil EU v operaciji EUNAVFOR MED SOPHIA (v nadaljnjem besedilu: poveljnik sil EU).

                     (2)

                     PVO je 13. decembra 2017 sprejel Sklep (SZVP) 2017/2432 (2), s katerim je bil za poveljnika sil EU imenovan kontraadmiral (LH) Alberto MAFFEIS.

                     (3)

                     Poveljnik operacije EU je priporočil, da se za novega poveljnika sil EU imenuje kontraadmiral (LH) Stefano TURCHETTO, ki naj bi 13. septembra 2018 nasledil kontraadmirala (LH) Alberta MAFFEISA.

                     (4)

                     Vojaški odbor EU je 16. julija 2018 to priporočilo podprl.

                     (5)

                     Treba bi bilo sprejeti sklep o imenovanju kontraadmirala (LH) Stefana TURCHETTA in razveljaviti Sklep (SZVP) 2017/2432.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Kontraadmiral (LH) Stefano TURCHETTO se s 13. septembrom 2018 imenuje za poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA).

            Člen 2
            Sklep (SZVP) 2017/2432 se razveljavi.

            Člen 3
            Ta sklep začne veljati 13. septembra 2018.

            V Bruslju, 23. avgusta 2018

                  Za Politični in varnostni odbor

                  Predsednik

               W. STEVENS

            (1)  UL L 122, 19.5.2015, str. 31.

            (2)  Sklep Političnega in varnostnega odbora (SZVP) 2017/2432 z dne 13. decembra 2017 o imenovanju poveljnika sil EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) in razveljavitvi Sklepa (SZVP) 2017/1534 (EUNAVFOR MED/3/2017) (UL L 344, 23.12.2017, str. 20).


title: Sklep Komisije z dne 6. septembra 2018 o imenovanju stalnega neodvisnega predsedujočega in podpredsedujoče na visoki ravni posebne komisije iz člena 143 Uredbe (EU, Euratom) 2018/1046 Evropskega Parlamenta in Sveta (finančna uredba) za preostalo obdobje njunega sedanjega mandata

text:
                  7.9.2018

                  SL

                  Uradni list Evropske unije

                  C 315/3

         SKLEP KOMISIJE
         z dne 6. septembra 2018
         o imenovanju stalnega neodvisnega predsedujočega in podpredsedujoče na visoki ravni posebne komisije iz člena 143 Uredbe (EU, Euratom) 2018/1046 Evropskega Parlamenta in Sveta (finančna uredba) za preostalo obdobje njunega sedanjega mandata
         (2018/C 315/04)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1), zlasti člena 143(3) Uredbe,
         ob upoštevanju naslednjega:

                     (1)

                     Posebna komisija je temelj sistema za zgodnje odkrivanje in izključitev (v nadaljnjem besedilu: komisija sistema za zgodnje odkrivanje in izključitev). Glavna naloga (ali ena od nalog) te posebne medinstitucionalne komisije, ki je bila ustanovljena leta 2016, je izdajanje priporočil na zahtevo odredbodajalcev vseh institucij in organov o naložitvi upravnih sankcij (izključitev iz dodelitve sredstev Unije in/ali naložitev denarnih kazni) nezanesljivim gospodarskim subjektom.

                     (2)

                     Po javnem razpisu za prijavo interesa in po tem, ko je posebna komisija izbrala tri generalne direktorje Komisije, se je kolegij 5. julija 2016 (PV(2016) 2176) odločil, da kot predsedujočega in podpredsedujočo komisije sistema za zgodnje odkrivanje in izključitev za petletni mandat, ki se bo zaključil 4. julija 2021, imenuje nekdanjega pravnega svetovalca in generalnega direktorja pravne službe Evropskega parlamenta Christiana PENNERA in nekdanjo sodnico Sodišča za uslužbence Evropske unije Mario Isabel ROFES i PUJOL.

                     (3)

                     Kolegij se je 20. junija 2018 odločil, da Christiana PENNERA in Mario Isabel ROFES i PUJOL za dve leti imenuje tudi za predsedujočega in podpredsedujočo posebne komisije Komisije za finančne nepravilnosti iz člena 73(6) razveljavljene Uredbe (EU, Euratom) št. 966/2012 Evropskega Parlamenta in Sveta (2) (v nadaljnjem besedilu: komisija za finančne nepravilnosti). Komisija Komisije za finančne nepravilnosti ima svetovalno vlogo pri ugotavljanju obstoja in posledic finančnih nepravilnosti, ki jih povzročijo uslužbenci. V drugih institucijah Unije so bile prav tako ustanovljene posebne komisije za finančne nepravilnosti.

                     (4)

                     Nova finančna uredba, ki je začela veljati 2. avgusta 2018, razveljavlja vse komisije za finančne nepravilnosti ter njihove pristojnosti prenaša na komisijo sistema za zgodnje odkrivanje in izključitev. Ta prenos pristojnosti komisij za finančne nepravilnosti na komisijo sistema za zgodnje odkrivanje in izključitev pa se bo za izvajanje upravnih odobritev uporabljal šele od 1. januarja 2019.

                     (5)

                     Zagotoviti je treba, da bosta imenovanje in mandat predsedujočega v zvezi z obravnavanjem finančnih nepravilnosti uslužbencev popolnoma skladna z zahtevami finančne uredbe glede njegove neodvisnosti ter s pogoji, določenimi za obdobje njegovega mandata in izbirni postopek. To bi se moralo uporabljati tudi za podpredsedujočo.

                     (6)

                     Zaradi spoštovanja neodvisnosti predsedujočega oziroma podpredsedujoče komisije sistema za zgodnje odkrivanje in izključitev ter integritete njunega petletnega mandata, bi bilo treba Christiana PENNERA in Mario Isabel ROFES i PUJOL za preostalo obdobje sedanjega mandata imenovati tudi za predsedujočega oziroma podpredsedujočo združene posebne komisije. To je potrebno tudi zaradi neobnovljive narave mandata predsedujočega komisije sistema za zgodnje odkrivanje in izključitev. V zvezi s tem je treba poudariti, da postopek, s katerim sta bila leta 2016 kot predsedujoči in podpredsedujoča komisije sistema za zgodnje odkrivanje in izključitev imenovana Christian PENNERA in Maria Isabel ROFES i PUJOL, upošteva vse zahteve nove finančne uredbe za imenovanje predsedujoče(-ga) in podpredsedujoče(-ga) združene posebne komisije.

                     (7)

                     Da bi zagotovili preglednost in ustrezno obveščenost gospodarskih subjektov ter osebja institucij Unije, organov, evropskih uradov in agencij, bi bilo ti imenovanji treba objaviti ter o njiju uradno obvestiti druge institucije Unije, organe Unije, evropske urade in agencije –

               SKLENILA:

            Člen 1
            Imenovanji
            Christian PENNERA in Maria Isabel ROFES i PUJOL sta v skladu s sklepom kolegija z dne 5. julija 2016 (PV(2016) 2176) imenovana za predsedujočega oziroma podpredsedujočo posebne komisije iz člena 143 finančne uredbe za preostalo obdobje njunega petletnega mandata.

            Člen 2
            Pogodbi posebnega svetovalca
            Kot je določeno v členu 143(3) finančne uredbe, sta Christian PENNERA in Maria Isabel ROFES i PUJOL upravno posebna svetovalca komisarja OETTINGERJA v skladu s Pravili o posebnih svetovalcih C(2007) 6655 z dne 19. decembra 2007, kot so bila spremenjena s Sklepom Komisije C(2014) 541 z dne 6. februarja 2014.

                        1.

                        Zaradi spoštovanja neodvisnosti Christiana PENNERA in Marie Isabel ROFES i PUJOL ter trajanja njunega mandata se bosta njuni pogodbi posebnega svetovalca podaljšali do konca njunega mandata. Pogodba Christiana PENNERA vključuje 70 delovnih dni in 35 dni, namenjenih misijam, pogodba Marie Isabel ROFES i PUJOL pa 60 delovnih dni in 35 dni, namenjenih misijam. Število delovnih dni se lahko spremeni z upravnimi in proračunskimi sklepi. Christian PENNERA in Maria Isabel ROFES i PUJOL bosta za vsak dan dela prejela plačilo, ki bo izračunano na podlagi osnovne plače uradnika Evropske unije za prvo stopnjo v razredu AD 16.

                        2.

                        Pogodbi Christiana PENNERA in Marie Isabel ROFES i PUJOL kot predsedujočega oziroma podpredsedujoče posebne komisije Komisije za finančne nepravilnosti iz člena 73(6) razveljavljene Uredbe (EU, Euratom) št. 966/2012 se prekineta 31. decembra 2018.

                        3.

                        Komisar OETTINGER je pooblaščen, da lahko v primeru ustrezno utemeljenih potreb spremeni pogodbe posebnega svetovalca, če je na voljo dovolj sredstev.

                        4.

                        Generalni direktor GD HR je pooblaščen, da to odločitev izvede s podpisom pogodb v imenu organa, pooblaščenega za sklepanje pogodb o zaposlitvi.

            Člen 3
            Objava in uradno obvestilo
            Generalni direktor GD HR mora ti imenovanji objaviti v seriji C Uradnega lista Evropske unije ter o njiju uradno obvestiti druge institucije Unije, organe Unije, evropske urade in agencije.

            V Bruslju, 6. septembra 2018

                  Za Komisijo

               Günther OETTINGER

                  Član Komisije

            (1)  UL L 193, 30.7.2018, str. 1.

            (2)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).


title: Sklep Komisije (EU) 2018/1304 z dne 19. septembra 2018 o predlagani državljanski pobudi „Eat ORIGINal! Unmask your food“ (notificirano pod dokumentarno številko C(2018) 6054)

text:
                  28.9.2018

                  SL

                  Uradni list Evropske unije

                  L 244/107

         SKLEP KOMISIJE (EU) 2018/1304
         z dne 19. septembra 2018
         o predlagani državljanski pobudi „Eat ORIGINal! Unmask your food“

               (notificirano pod dokumentarno številko C(2018) 6054)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
         ob upoštevanju naslednjega:

                     (1)

                     Predlagana državljanska pobuda z naslovom „Eat ORIGINal! Unmask your food“ se nanaša na naslednje: „Evropsko komisijo pozivamo, naj za vsa živila uvede obvezno izjavo o poreklu, da se preprečijo goljufije, zaščiti javno zdravje in zagotovi pravica potrošnikov do obveščenosti.“

                     (2)

                     Cilji predlagane državljanske pobude se nanašajo na naslednje: „1. Za vsa predelana in nepredelana živila, ki so v obtoku v EU, naj postane obvezna navedba države porekla, in sicer brez odstopanj za registrirane blagovne znamke in geografske označbe. 2. Pri predelanih živilih naj označevanje porekla osnovnih sestavin postane obvezno, kadar se razlikuje od porekla končnega proizvoda. 3. Izboljša naj se skladnost oznak, vključno z usklajenimi informacijami o metodah proizvodnje in predelave, da se zagotovi preglednost v celotni prehranski verigi.“

                     (3)

                     Pogodba o Evropski uniji (v nadaljnjem besedilu: PEU) krepi državljanstvo Unije in nadalje krepi demokratično delovanje Unije, saj med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (4)

                     Zato bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (5)

                     Na podlagi člena 114 Pogodbe o delovanju Evropske unije (PDEU) se lahko za približevanje določb zakonov in drugih predpisov v državah članicah, katerih predmet je vzpostavitev in delovanje notranjega trga, sprejme pravni akt Unije za izvajanje Pogodb.

                     (6)

                     Iz teh razlogov predlagana državljanska pobuda ni očitno zunaj okvira, v katerem ima Komisija pristojnost za predložitev predlogov pravnih aktov Unije za namen izvajanja Pogodb.

                     (7)

                     Poleg tega je bil v skladu s členom 3(2) Uredbe ustanovljen državljanski odbor in imenovani sta bili kontaktni osebi, predlagana državljanska pobuda pa ni očitno žaljiva, neresna ali provokativna in ni v očitnem nasprotju z vrednotami Unije, kot so določene v členu 2 PEU.

                     (8)

                     Predlagano državljansko pobudo „Eat ORIGINal! Unmask your food“ bi bilo zato treba prijaviti –

               SPREJELA NASLEDNJI SKLEP:

            Člen 1
            Predlagana državljanska pobuda „Eat ORIGINal! Unmask your food“ se prijavi.

            Člen 2
            Ta sklep začne veljati 2. oktobra 2018.

            Člen 3
            Ta sklep je naslovljen na organizatorje (člane državljanskega odbora) predlagane državljanske pobude z naslovom „Eat ORIGINal! Unmask your food“, ki jih kot kontaktni osebi zastopata Roberto Moncalvo in Christiane Foulier Lambert.

            V Bruslju, 19. septembra 2018

                  Za Komisijo

               Frans TIMMERMANS

                  Prvi podpredsednik

            (1)  UL L 65, 11.3.2011, str. 1.